**Sponsoraftale***Nedenstående er et fiktiv eksempel*

s. 1 af 4

**§ 1 Parter**

Denne sponsoraftale er indgået mellem:

Virksomhedens navn: JBL James B. Lancing højtalerfirma (herefter kaldet sponsor)

Adresse: Dansk afdeling, Storegade 94, 2000 Frederiksberg, Danmark

CVR-/SE-nr.: xxxxxx

og

Navn: Dansk - Svensk Audioteknisk forbund (DSA) (herefter kaldet rettighedshaver)

Adresse: Nørregade 44, 5700 Svendborg, Danmark

Evt. CVR-/SE-nr.: xxxxxx

**§ 2 Formål**

Formålet med denne sponsoraftale er at gøre sponsor til en del af rettighedshavers sponsorteam i forbindelse med afvikling af Dansk - Svensk Audioteknisk forbund (DSA) årlige kongres.

Sponsor bliver via en række modydelser, jf. § 6, profileret i forbindelse med rettighedshavers

aktiviteter.

**§ 3 Aftaleperiode**

Aftalen træder i kraft den xx.xx 20xx og løber indtil den xx.xx 20xx.

**§ 4 Genforhandling**

Aftalen kan genforhandles. Hvis parterne ved aftaleperiodens udløb ønsker at fortsætte samarbejdet, skal genforhandling af denne aftale være afsluttet senest x måneder inden aftalens ophør.

**§ 5 Sponsors forpligtelser**

Sponsor er i aftaleperioden forpligtet til at yde følgende:

1. Sponsor stiller til rådighed: Komplet lydudstyr og lydmand m/k til Kongressens 3 scener i dagene xx og yy fra kl. xx til yy. Lydudstyrets bestykning er nærmere defineret i bilag 1.
2. Komplet lydudstyr til 16 personers big band i forbindelse med deltagerfest d. xx
3. Kontant bidrag på kr. 125.000.- incl. moms som forfalder til betaling den\_\_\_\_\_\_\_\_\_ / i lige store rater af \_\_\_\_\_\_\_\_\_ hver den \_\_\_\_\_\_\_\_\_ i aftaleperioden.

Ovenstående til en samlet værdi af kr. 250.000.- incl. Moms

s. 2 af 4

**§ 6 Rettighedshavers forpligtelser**

Rettighedshaver er i aftaleperioden forpligtet til at yde følgende:

Rettighedshaver stiller reklame-/annonceplads med logo og slogan på alt PR-materiale til Dansk - Svensk Audioteknisk forbunds landskongres. Ved PR materiale forstås:

* Hjemmeside – banner og på sponsorside
* Flyvers og plakater
* Min. 4 opslag på sociale medier hvor JBL nævnes
* 2 Annoncer m x antal indrykninger på Kongressens SO ME kanaler

2. Rettighedshaver afholder følgende arrangementer

Afvikling af keynotes speakers i dagene xx og yy fra kl. xx til yy.

Afvikling af deltagerfest d. xx fra kl. xx til yy. jvnf. § 6. i hvilken forbindelse sponsors navn/logo vil blive eksponeret.

**§ 7 Andre aktiviteter**

Ud over de ydelser, som er nævnt i §§ 5 og 6, kan parterne gennemføre andre aktiviteter, som er til gavn for begge parter. Hvis partnerne er enige om at gennemføre en sådan aktivitet, bliver der udarbejdet en særskilt aftale om de nærmere vilkår for aktiviteten.

**§ 8 Rettigheder**

Sponsor har som led i markedsføringen af XXXXXXXXX ret til frit at omtale de sponsorerede XXXXX, herunder at offentliggøre billeder fra XXXXXX, på såvel analoge som digitale medier. Dette gælder også efter denne aftales udløb.

Rettighedshaver kan efter forudgående skriftlig godkendelse fra sponsor omtale sponsoratet og de sponsorerede XXXXX på såvel analoge som digitale medier.

**§ 9 Skriftligt materiale**

Alt materiale, dokumentation og rapporter, som er udleveret af sponsor på såvel digitale som analoge medier vedbliver at tilhøre sponsor. Ved aftalens ophør skal alt materiale, som er udleveret af sponsor til rettighedshaver tilbageleveres til sponsor eller efter sponsors valg destrueres.

s. 3 af 4

**§ 10 Information**

Ved aftalens underskrivelse, og kontinuerligt i aftaleperioden, forpligter parterne sig til at viderebringe al nødvendig information til hinanden. Med nødvendig information menes al information, der er væsentlig i forhold til de forpligtelser, som parterne hver især har påtaget sig.

**§ 11 Aftaleperiode og misligholdelse**

Denne aftale er uopsigelig for begge parter indtil xx. xxxx 20xx.

Aftalen er uopsigelig i den periode, den vedrører. Dog kan den hæves, hvis en af parterne misligholder sine forpligtelser i henhold til denne aftale, og misligholdelsen er væsentlig.

Som væsentlig misligholdelse af denne aftale anser vi blandt andet følgende forhold:

Xxxxx

Yyyyy

Eksempelvis:

- manglende leverance af godkendt lydudstyr i forhold til bestykningsplan – jvnf. § 5.1

- manglende indrykning af annoncer – jvnf. § 6

Ved væsentlig misligholdelse er den anden part berettiget til med omgående virkning at ophæve aftalen. Dansk rets almindelige regler om misligholdelse og misligholdelsesbeføjelser finder anvendelse i disse tilfælde.

**§ 12 Fortrolighed**

Rettighedshaver forpligter sig til at anvende alle oplysninger om sponsor fortroligt. Endvidere forpligter parterne sig til ikke at videregive oplysninger om denne aftales indhold, samt at sørge for, at parternes ansatte ikke videregiver fortrolige informationer.

Parternes pligt til fortrolighed gælder også efter denne samarbejdsaftales ophør.

**§ 13 Overdragelse af aftalen**

Rettighedshaver er uberettiget til at overdrage eller på anden måde overføre rettigheder og forpligtelser i henhold til aftalen til tredjemand.

s. 4 af 4

Sponsor er berettiget til at overdrage eller på anden måde overføre aftalen til tredjemand, såfremt overdragelsen sker som led i en overdragelse af en del af sponsors virksomhed eller som led i en rekonstruktion eller reorganisering af sponsors virksomhed.

**§ 14 Force majeure**

En part skal ikke anses for ansvarlig overfor den anden part for misligholdelse af denne aftale, for så vidt ansvaret kan henføres til omstændigheder, der ligger uden for partens kontrol, og som parten ikke ved aftalens indgåelse burde have taget i betragtning og ej heller burde have undgået eller overvundet, herunder bl.a. strejker og lock out, blokader, brand eller andre ulykkestilfælde af større omfang ("Force Majeure").

Ansvarsfrihed for forsinkelse begrundet i Force Majeure kan højst gøres gældende med det antal dage, som Force Majeure situationen varer.

Force Majeure kan kun påberåbes, såfremt den part, der er ramt af Force Majeure, har givet skriftlig meddelelse herom til den anden part uden ugrundet ophold efter Force Majeure situationens opståen.

Aftalen består af 4 sider.

Aftalen er oprettet i to enslydende eksemplarer, et til hver part.

xxxby den \_\_\_/\_\_\_20xx xxxby den \_\_\_/\_\_\_20xx

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Virksomhed XX, Rettighedshaver XX